Den 2. september 2013 meddelte DR, at Eurovision Song Contest 2014 ville blive afholdt i [[B&W Hallerne]] på [[Refshaleøen]] i København. Ifølge planerne skulle Refshaleøen omdannes til Eurovision Island, hvor en lang række aktiviteter omkring grand prix'et ville blive samlet.<ref name=bwhallerne /> Om baggrunden for udvælgelsen udtalte showets producer Pernille Gaardbo: "Med valget af B&W-hallerne er vi godt på vej til at folde den mest nyskabende arena ud nogensinde. Det er vores ambition at forny showet i både form og indhold, så det bliver en nutidig opdatering med respekt for traditionerne."<ref name=bwhallerne /> Gaardbo udtalte desuden, at DR "selv kan beslutte rammerne indenfor og udenfor. Vi kan skræddersy hallerne efter behov og give det vores helt eget kreative særpræg."<ref>Bygbjerg, Søren (2. september 2013): [http://www.dr.dk/melodigrandprix/Nyheder/2013/08/6-skarpe-til-pernille-gaardbo.htm "6 skarpe til Grand Prix-generalen: Derfor har vi valgt København"] {{Webarchive|url=https://web.archive.org/web/20141028094953/http://www.dr.dk/melodigrandprix/Nyheder/2013/08/6-skarpe-til-pernille-gaardbo.htm |date=28. oktober 2014 }}. Dr.dk. Hentet 16. november 2013.</ref> Med valget af B&W Hallerne var det tredje gang, at Eurovision Song Contest blev afholdt i København efter [[Eurovision Song Contest 1964|1964]] og [[Eurovision Song Contest 2001|2001]].
Historie